**Ügyleírás- Anyakönyvi ügyek**

|  |  |
| --- | --- |
| **Az ügytípus megnevezése:** | **Házassági névviselési forma módosítása** |
| **Hatáskörrel rendelkező szerv megnevezése, hatáskör gyakorlásának átruházása esetén a ténylegesen eljáró szerv megnevezése:** | Berhida Város Polgármesteri Hivatal-Hatósági iroda Anyakönyvvezető |
| **Illetékességi terület:** | A házassági névviselési forma módosítása iránti kérelmet bármely anyakönyvvezetőnél vagy bármely hivatásos konzuli tisztviselőnél személyesen lehet előterjeszteni. A házassági névviselési forma módosítására irányuló eljárás lefolytatására amennyiben a házassági anyakönyvi bejegyzés adatait az elektronikus anyakönyvben korábban már rögzítették bármely anyakönyvvezető, egyéb esetben a házasságkötést nyilvántartó anyakönyvvezető az illetékes. |
| **Eljárási illeték** | Az eljárás díj-és illetékmentes. |
| **Ügyintézéshez szükséges dokumentumok, okmányok:** | Személyazonosság és állampolgárság igazolására alkalmas okmány. |
| **Ügyfélfogadás ideje:** | Hétfő: 8:00-12:00 és 12:30-16:00  Kedd: nincs ügyfélfogadás  Szerda: 8:00-12:00 és 12:30-17:30  Csütörtök: nincs ügyfélfogadás  Péntek: 8:00-12:00 |
| **Ügyintézés határideje (elintézési, fellebbezési):** | Hiánytalan kérelem esetén azonnal, egyéb esetben 8 nap. |
| **Alapvető eljárási szabályok (jogszabályok):** | 2013. évi V. törvény a Polgári törvénykönyvről  2010. évi I. törvény az anyakönyvi eljárásról  429/2017. (XII.20.) Korm. rendelet az anyakönyvezési feladatok ellátásának részletes szabályairól  2016. évi CL. törvény az általános közigazgatási rendtartásról  1990. évi XCIII. törvény az illetékekről |
| **Eljárás megindító irat benyújtásának módja (helye, ideje):** | Személyesen Berhida Város Polgármesteri Hivatal  8181 Berhida, Veszprémi út 1-3.  Hétfő :8:00-12:00, 12:30-16:00  Szerda: 8:00-12, 12:30-17:30  Péntek: 8:00-12:00 |
| **Útmutató, az ügymenetre vonatkozó tájékoztatás:** | Házassági név: az a név, amely az érintettet az anyakönyvi bejegyzés alapján megilleti. A házassági név a Polgári Törvénykönyvről szóló 2013. évi V. törvény szabályai szerint képezhető.  A feleség házasságkötés után, választása szerint viseli  a) a születési nevét vagy a házasságkötés előtt közvetlenül viselt nevét  b) a férje teljes nevét a házasságra utal toldással, amelyhez hozzákapcsolhatja a házasságkötés előtt közvetlenül viselt nevét  c) a férje családi nevét a házasságra utal toldással és ehhez a házasságkötés előtt közvetlenül viselt nevét hozzákapcsolja, vagy  d) a férje családi nevét hozzákapcsolva saját utónevét.  A férj a házasságkötés után, választása szerint viseli  a) a születési nevét vagy a házasságkötés előtt közvetlenül viselt nevét; vagy  b) a felesége családi nevét, hozzákapcsolva saját utónevét.  A férj, illetve a feleség a házasságkötés után házassági névként kettőjük családi nevét is összekapcsolhatja, hozzáfűzve a saját utónevét. Az összekapcsolt házassági név családi nevekből képzett része legfeljebb kéttagú lehet. |
| **Ügyintézéshez használt letölthető formanyomtatványok:** | - |
| **Elektronikus ügyintézés:** | - |